CELEX: 32021D0773
Language: lt
Date: 2021-05-10 00:00:00
Title: Komisijos įgyvendinimo sprendimas (ES) 2021/773 2021 m. gegužės 10 d. kuriuo pagal Tarybos direktyvą 1999/105/EB valstybėms narėms leidžiama priimti laikiną sprendimą dėl tam tikrose trečiosiose šalyse išaugintos tam tikrų kategorijų miško dauginamosios medžiagos lygiavertiškumo (pranešta dokumentu Nr. C(2021) 3194)

2021 5 12   
               
               
                  LT
               
               
                  Europos Sąjungos oficialusis leidinys
               
               
                  L 169/1
               
            
         KOMISIJOS ĮGYVENDINIMO SPRENDIMAS (ES) 2021/773
         2021 m. gegužės 10 d.
         kuriuo pagal Tarybos direktyvą 1999/105/EB valstybėms narėms leidžiama priimti laikiną sprendimą dėl tam tikrose trečiosiose šalyse išaugintos tam tikrų kategorijų miško dauginamosios medžiagos lygiavertiškumo
         
            
               (pranešta dokumentu Nr. C(2021) 3194)
            
         
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1999 m. gruodžio 22 d. Tarybos direktyvą 1999/105/EB dėl prekybos miško dauginamąja medžiaga (1), ypač į jos 19 straipsnio 3 dalį,
         kadangi:
         
                     (1)
                  
                  
                     Tarybos sprendimu 2008/971/EB (2) nustatytos taisyklės dėl lygiavertiškumo statuso suteikimo tam tikroms trečiosioms šalims, kiek tai susiję su sėklinės medžiagos patvirtinimu ir registravimu ir miško dauginamosios medžiagos iš šios sėklinės medžiagos tolesniu auginimu. Susijusios trečiosios šalys yra šalys narės, prisijungusios prie Tarptautinei prekybai skirtos miško dauginamosios medžiagos EBPO sertifikavimo schemos (EBPO miško sėklų ir augalų schema);
                  
               
                     (2)
                  
                  
                     Sprendimas 2008/971/EB taikomas miško dauginamajai medžiagai, priskiriamai kategorijoms „šaltinio tapatybė nustatyta“, „atrinkta“ ir „atitinkanti (kokybės) reikalavimus“;
                  
               
                     (3)
                  
                  
                     2011 m. EBPO miško sėklų ir augalų schemos taisyklės ir teisės aktai (3) (toliau – EBPO miško sėklų ir augalų schemos taisyklės) buvo taikomi kategorijoms „šaltinio tapatybė nustatyta“, „atrinkta“ ir „atitinkanti (kokybės) reikalavimus“ priskiriamai miško dauginamajai medžiagai. 2013 m. EBPO miško sėklų ir augalų schemos taisyklės buvo iš dalies pakeistos ir į jas įtraukta kategorija „išbandyta“3;
                  
               
                     (4)
                  
                  
                     kadangi Sąjungos lygmeniu nėra sprendimo dėl kategorijai „išbandyta“ priskiriamos miško dauginamosios medžiagos lygiavertiškumo, valstybėms narėms gali būti leidžiama pagal Direktyvos 1999/105/EB 19 straipsnio 3 dalį priimti sprendimus nacionaliniu lygmeniu;
                  
               
                     (5)
                  
                  
                     2018 m. Jungtinė Karalystė tapo EBPO miško sėklų ir augalų schemos nare. Ji buvo įtraukta kaip trečioji šalis į Sprendimo 2008/971/EB (4) I priedą nedarant poveikio Sąjungos teisės taikymui Jungtinei Karalystei ir jos teritorijoje, kiek tai susiję su Šiaurės Airija, pagal Susitarimo dėl išstojimo Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu;
                  
               
                     (6)
                  
                  
                     kol bus iš dalies pakeistas Sprendimas 2008/971/EB, valstybėms narėms turėtų būti leidžiama priimti laikiną sprendimą dėl Sprendimo 2008/971/EB I priede išvardytose trečiosiose šalyse išaugintos, kategorijai „išbandyta“ priskiriamos miško dauginamosios medžiagos lygiavertiškumo. Atsižvelgdamos į tai, valstybės narės turėtų užtikrinti, kad importuotinai medžiagai būtų suteiktos garantijos, kurios visais atžvilgiais būtų lygiavertės Sąjungoje išaugintai miško dauginamajai medžiagai, atitinkančiai Direktyvą 1999/105/EB, taikomoms garantijoms;
                  
               
                     (7)
                  
                  
                     atsižvelgiant į laiką, reikalingą galimam Sprendimo 2008/971/EB galiojimo pratęsimui, ir siekiant išvengti importo į valstybes nares sutrikimų pavojaus, šis sprendimas turėtų būti taikomas iki 2024 m. gruodžio 31 d.;
                  
               
                     (8)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Valstybėms narėms leidžiama nuspręsti, ar priede nurodytoje trečiojoje šalyje išaugintai, kategorijai „išbandyta“ priskiriamai miško dauginamajai medžiagai suteikti tokias pačias garantijas, kokios suteikiamos Sąjungoje išaugintai miško dauginamajai medžiagai, atitinkančiai Direktyvos 1999/105/EB nuostatas.
            
            
               2.   1 dalies tikslais taikomos šios vartojamų terminų apibrėžtys:
               
                           a)
                        
                        
                           garantijos – garantijos, susijusios su:
                           
                                       i)
                                    
                                    
                                       sėklinės bazės miško dauginamajai medžiagai auginti patvirtinimu ir
                                    
                                 
                                       ii)
                                    
                                    
                                       priemonėmis, kurių buvo imtasi miško dauginamosios medžiagos iš šios sėklinės bazės tolesniam auginimui prekybos tikslais;
                                    
                                 
                     
                           b)
                        
                        
                           kategorijai „išbandyta“ priskiriama miško dauginamoji medžiaga – miško dauginamoji medžiaga:
                           
                                       i)
                                    
                                    
                                       išauginta iš priede išvardytų tipų sėklinės bazės ir
                                    
                                 
                                       ii)
                                    
                                    
                                       priklausanti atitinkamoms rūšims arba dirbtiniams hibridams, išvardytiems Direktyvos 1999/105/EB I priede.
                                    
                                 
                     
         
         
            2 straipsnis
            Valstybės narės nedelsdamos praneša Komisijai ir kitoms valstybėms narėms apie sprendimus, priimtus pagal šį sprendimą, ir apie visus tokių sprendimų panaikinimus.
         
         
            3 straipsnis
            Šis sprendimas taikomas iki 2024 m. gruodžio 31 d.
         
         
            4 straipsnis
            Šis sprendimas skirtas valstybėms narėms.
         
         
            Priimta Briuselyje 2021 m. gegužės 10 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 11, 2000 1 15, p. 17.
         
            (2)  2008 m. gruodžio 16 d. Tarybos sprendimas 2008/971/EB dėl trečiosiose šalyse išaugintos miško dauginamosios medžiagos lygiavertiškumo (OL L 345, 2008 12 23, p. 83).
         
            (3)  Ekonominio bendradarbiavimo ir plėtros organizacijos tarybos sprendimai, Tarybos sprendimas, kuriuo sukuriama Tarptautinei prekybai skirtos miško dauginamosios medžiagos EBPO sertifikavimo schema [OECD/LEGAL/0355], https://legalinstruments.oecd.org/en/instruments/OECD-LEGAL-0355.
         
            (4)  2021 m. kovo 24 d. Europos Parlamento ir Tarybos sprendimas (ES) 2021/536, kuriuo iš dalies keičiamas Tarybos sprendimas 2008/971/EB, kiek tai susiję su Jungtinėje Karalystėje išaugintos miško dauginamosios medžiagos lygiavertiškumu (OL L 108, 2021 3 29, p. 1).
      
      
         
            PRIEDAS
            
                        Kilmės šalis
                     
                     
                        Sėklinės bazės tipas  (1)
                        
                     
                  
                        Kanada
                     
                     
                        St, SO, P, C, CM
                     
                  
                        Norvegija
                     
                     
                        St, SO, P, C, CM
                     
                  
                        Serbijos Respublika
                     
                     
                        St, SO, P, C, CM
                     
                  
                        Šveicarija
                     
                     
                        St, SO, P, C, CM
                     
                  
                        Turkija
                     
                     
                        St, SO, P, C, CM
                     
                  
                        Jungtinė Karalystė  (2)
                        
                     
                     
                        St, SO, P, C, CM
                     
                  
                        Jungtinės Valstijos
                     
                     
                        St, SO, P, C, CM
                     
                  
               (1)  Šioje skiltyje nurodytos santrumpos reiškia:
            
                        St
                     
                     
                        :
                     
                     
                        medynas
                     
                  
                        SO
                     
                     
                        :
                     
                     
                        sėklinė plantacija
                     
                  
                        P
                     
                     
                        :
                     
                     
                        šeimos (-ų) tėvai
                     
                  
                        C
                     
                     
                        :
                     
                     
                        klonas
                     
                  
                        CM
                     
                     
                        :
                     
                     
                        klonų rinkinys.
                     
                  
               (2)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, šiame priede nuorodos į Jungtinę Karalystę neapima Šiaurės Airijos.